**Pojasnjevalne opombe k obrazcu za zahtevek za določitev kraja za začasno hrambo**

1. Vložnik zahtevka

Vpišite ime oziroma za pravne osebe naziv in naslov zadevne osebe ter številko EORI. Vložnik je oseba, ki carinskim organom predloži zahtevek za določitev kraja za začasno hrambo.

1. Priloženi dokumenti

Predložite informacije o vrsti dokumentov, priloženih zahtevku ter, če je primerno, njihove identifikacijske številke in/ali datum izdaje. Navedite tudi skupno število priloženih dokumentov.

Če dokument vsebuje več informacij v zvezi z navedbami drugod v zahtevku ali dovoljenju, navedite sklic na zadevna polja.

1. Zastopnik

Če ima vložnik zastopnika, navedite relevantne informacije o zastopniku, naziv in naslov zadevne osebe ter številko EORI.

Če to v skladu s členom 19(2) CZU zahteva carinski organ odločanja, predložite izvod ustrezne pogodbe, pooblastila ali drugega dokazila o pooblastitvi za status carinskega zastopnika.

1. Kontaktna oseba, odgovorna za zahtevek

Kontaktna oseba je odgovorna za ohranjanje stikov s carinskimi organi v zvezi z zahtevkom.

Vpišite ime in priimek kontaktne osebe ter kar koli od naslednjega: telefonska številka, elektronski naslov (po možnosti elektronski naslov namenskega poštnega predala) ter, če je primerno, številko telefaksa.

1. Opis blaga (Navede se okvirne podatke, za namen določitve zavarovanja za morebitni carinski dolg.)

*Trgovski oz. tehnični opis*

Opis pomeni trgovski in/ali tehnični opis blaga.

*Količina*

Vpišite količino blaga, ki bo dano v začasno hrambo.

*Vrednost*

Vpišite vrednost blaga, ki bo dano v začasno hrambo, v evrih.

1. Podatki o kraju, ki se določi za začasno hrambo

Zagotovite informacije o kraju, ki naj bi bil določen za začasno hrambo.

1. Upravičenost za določitev kraja za začasno hrambo

Navedite upravičene razloge za določitev kraja za začasno hrambo.

1. Zavarovanje

Navedite, ali se za zadevno začasno hrambo zahteva zavarovanje. Če je odgovor da, navedite referenčno številko zavarovanja.

1. Znesek zavarovanja

Vpišite znesek posameznega zavarovanja ali, v primeru splošnega zavarovanja, znesek, ki ustreza delu referenčnega zneska, dodeljenega za začasno hrambo.

1. Kraj in datum; Ime in podpis, funkcija; Pečat

Kraj, kjer je bil zahtevek podpisan ali kako drugače overjen.

Za datum, dan, ko je vložnik podpisal ali kako drugače overil zahtevek.

Za ime se navede ime in priimek podpisnika.

Zahtevek v papirni obliki podpiše oseba, ki vloži zahtevek. Podpisnik naj navede tudi svojo funkcijo. Zahtevek vložen z uporabo tehnike elektronske obdelave podatkov, overi oseba, ki vloži zahtevek (vložnik ali njegov predstavnik).

Odtisne se pečat osebe, za katero je vložen zahtevek.